
Réžia: 
Brian Duffield
Scenár: Brian Duffield, Daniel Kraus
Kamera: Aaron Morton
Hudba: Joseph Trapanese
Hrajú: Austin Abrams, Josh Brolin, Elisabeth Shue
Pád veľryby je psychologický survival thriller o potápačovi, ktorého prehltne vorvaň obrovský, pričom na záchranu života má iba 60 minút, kým sa mu minie kyslík. Hlavným hrdinom je 17-ročný Jay Gardiner, ktorý sa vydáva na nebezpečný ponor do oceánu pri pobreží Kalifornie. 
Jeho cieľom je nájsť pozostatky svojho zosnulého otca, s ktorým mal komplikovaný vzťah a ktorý v mori spáchal samovraždu. Jay chce touto riskantnou misiou nájsť vnútorný pokoj a odpustenie. Dej sa dramaticky zvrtne, keď sa v jeho blízkosti objaví obrovská chobotnica a vzápätí na ňu zaútočí hladný vorvaň obrovský. Jay sa nešťastnou náhodou ocitne v nesprávnom čase na nesprávnom mieste a veľryba ho prehltne zaživa. Uväznený v prvom zo štyroch žalúdkov obrieho cicavca musí Jay bojovať  s ubúdajúcim kyslíkom, v potápačskej fľaši mu zostáva vzduch len na jednu hodinu a tiež aj s agresívnym prostredím. Obklopujú ho žalúdočné kyseliny, tma, nedostatok vzduchu a neustály tlak a v neposlednom rade aj s vlastnou psychikou, aby prežil, musí prekonať klaustrofóbiu a vyriešiť si v hlave traumu z toxického vzťahu s otcom. Jeho otec bol totiž skúsený potápač a práve jeho staré lekcie a rady sú jedinou vecou, ktorá môže Jaya v útrobách veľryby udržať pri živote.  V hlavných úlohách filmu sa predstavia Austin Abrams, Josh Brolin, Elisabeth Shue. Film režíroval Brian Duffield, scenár vznikol na motívy knižného bestselleru do spisovateľa Daniela Krausa.
Prístupnosť:       nevhodné pre vekovú kategóriu maloletých do 15 rokov
Desktriptory:      strach
Žáner:                thriller
Verzia:               anglicky so slovenskými titulkami

Minutáž:            106 minút  
Formát:             2D DCP, zvuk 5.1, Atmos
